SCN วิ่งเกือบ 5% หลังเดินหน้าธุรกิจกัญชงเต็มสูบ คาดสร้างรายได้ 1.5 พันลบ./ปี
SCN วิ่งเกือบ 5% มาที่ 2.76 บ. ด้วยมูลค่าซื้อขาย 7.53 ลบ. หลังเดินหน้าลุยธุรกิจกัญชงเต็มสูบ คาดสร้างรายได้ 1.5 พันลบ./ปี
SCN วิ่งเกือบ 5% มาที่ 2.76 บ. ด้วยมูลค่าซื้อขาย 7.53 ลบ. หลังเดินหน้าลุยธุรกิจกัญชงเต็มสูบ คาดสร้างรายได้ 1.5 พันลบ./ปี
4 ส.ค. 2564

ผู้สื่อข่าวรายงานว่า ราคาหุ้น บริษัท สแกน อินเตอร์ จำกัด (มหาชน) หรือ SCN ล่าสุด ณ เวลา 10.04 น. อยู่ที่ 2.76 บาท บวก 0.12 บาท หรือ 4.55% สูงสุดที่ 2.80 บาท ต่ำสุดที่ 2.68 บาท ด้วยมูลค่าซื้อขาย 7.53 ล้านบาท
ทั้งนี้ ราคาหุ้น SCN ปรับตัวขึ้น ตอบรับ นายฤทธี กิจพิพิธ ประธานเจ้าหน้าที่บริหาร SCN เปิดเผยว่า บริษัทฯ ได้ดำเนินการยื่นขอใบอนุญาตปลูกกัญชงเป็นที่เรียบร้อยแล้ว หลังประกาศเพิ่มช่องทงธุรกิจสู่การดำเนินงานเกี่ยวกับพืชเศรษฐกิจใหม่ที่กำลังมาแรงอย่างกัญชง โดยจัดตั้งบริษัทย่อยในชื่อ “บริษัท สแกน เมดิเฮิร์บ จำกัด” และเตรียมยื่นขอใบอนุญาตสำหรับการสกัดและการจำหน่ายผลิตภัณฑ์จาก CBD ทุกรูปแบบต่อไป และพร้อมเปิดรับผู้ประกอบการที่สนใจลงทุนเซ็นสัญญาในระยะยาว (Contract Farming)
สำหรับการปลูกกัญชง บริษัทฯ พร้อมเดินเครื่องต่อทันทีที่ได้รับการอนุมัติ โดยจะเริ่มจากการคัดเมล็ดพันธุ์ที่เหมาะสมกับการเพาะปลูกในประเทศ และนำมาปลูกแบบ Indoor Outdoor และ Greenhouse โดยตั้งเป้าเฟสแรกปลูกในพื้นที่โรงงานไทรน้อย จังหวัดนนทบุรี เฟสต่อไปปลูกในพื้นที่เขาใหญ่ และวางแผนที่จะกระจายให้เอกชนรายอื่นปลูกต่อไป คาดว่าจะสามารถสร้างรายได้ให้กับ SCN กว่า 1,500 ล้านบาทต่อปี
ในส่วนของกลางน้ำและปลายน้ำ บริษัทอยู่ระหว่างการเตรียมความพร้อมขอใบอนุญาตสำหรับงานสกัดและใบอนุญาตสำหรับจำหน่ายผลิตภัณฑ์จาก CBD ในเชิงพานิชย์ ซึ่งสามารถนำไปใช้ได้ทั้งกับอาหาร เครื่องดื่ม เครื่องสำอาง และสปาที่เป็นการรักษาสุขภาพทั้งเพิ่มความผ่อนคลาย เพื่อให้บริษัทสามารถประกอบธุรกิจได้ครบวงจร
นอกจากนี้ยังได้เจรจากับพันธมิตรศึกษาความเป็นไปได้ในการลงนามความร่วมมือ (MOU) อย่างเป็นทางการ เพื่อช่วยกันผลักดันให้ธุรกิจกัญชงภายใต้การนำของ SCN ดำเนินไปได้อย่างอย่างกว้างไกล พร้อมก้าวขึ้นเป็นผู้เล่นที่น่าจับตามองพร้อมสร้างรายได้มหาศาลให้กับบริษัทในทุกขั้นตอนการดำเนินการตั้งแต่ต้นน้ำจนถึงปลายน้ำ